Pirkimo sąlygų 3 priedas

„Pirkimo – pardavimo sutarties projektas“

**PIRKIMO–PARDAVIMO SUTARTIS Nr. \_\_\_\_\_\_\_\_\_\_\_\_**

2025 m. \_\_\_\_\_\_\_\_\_\_\_\_\_\_d.

Vilnius

Viešosios įstaigos Vilniaus universiteto ligoninės Santaros klinikų, juridinio asmens kodas 124364561, filialas **Nacionalinis vėžio centras**, kodas Juridinių asmenų registre 307053706 (toliau – Pirkėjas), atstovaujamas direktoriaus Valdo Pečeliūno, veikiančio pagal įstatus, ir

**\_\_\_\_\_\_\_\_\_\_\_\_\_\_\_\_\_\_\_**, juridinio asmens kodas\_\_\_\_\_\_\_\_\_\_\_\_\_\_\_(toliau – Pardavėjas), atstovaujamas \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal\_\_\_\_\_\_\_\_\_\_\_\_\_\_\_\_\_\_\_\_,

toliau Pirkėjas ir Pardavėjas, kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį vadovaujantis atlikto viešojo pirkimo skelbiamos apklausos būdu „Santechnikos prekių pirkimas“, pirkimo Nr. \_\_\_\_\_\_\_\_\_\_, sąlygomis ir susitarė dėl toliau išvardytų sąlygų.

1. **Sutarties dalykas**
   1. Sutarties dalykas yra santechnikos prekių (toliau – Prekių) pirkimas – pardavimas (taip pat jų pristatymas Pirkėjui),kurių kaina ir aprašymas nurodytas Sutarties 1 priede.
      1. Prekė turi būti nauja, nenaudota. Prekės kokybė turi atitikti tai Prekei taikomus kokybės reikalavimus;
      2. pirkime taikoma fiksuoto įkainio kainodara: perkamų prekių kiekis (nurodytas šios sutarties 1 priede) yra preliminarus, kuris priklausomai nuo Pirkėjo poreikių ir finansinių galimybių gali būti neišpirktas;
      3. Atsiradus pasiūlyme neišvardintų, tačiau su pirkimo objektu susijusių prekių poreikiui, kurių nėra numatyta sutartyje, Pirkėjas gali įsigyti reikalingas prekes iš tuo metu esančio tiekėjo asortimento. Tokių prekių, pradiniu ir kiekvienu 12 mėn. pratęsimo laikotarpiu įsigijimo vertė per laikotarpį, negali viršyti 10 procentų pradinėssutarties vertės be PVM. Už 1 priede nenurodytas, tačiau su pirkimo objektu susijusias prekes bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių ir (ar) paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis, taikant\_\_\_\_\_\_\_\_\_\_\_procentų nuolaidą. Pardavėjas gali taikyti ir didesnę nuolaidą.
      4. Prekės pristatomos Pirkėjui kartu su prekių kokybę patvirtinančiais dokumentais, lietuviška naudojimo instrukcija, kad būtų užtikrintas tinkamas Prekės naudojimas;
      5. jei dėl nuo Pardavėjo nepriklausančių objektyvių aplinkybių, kurių nebuvo įmanoma numatyti rengiant pirkimo dokumentus ir (ar) Sutarties sudarymo metu, Pardavėjas negali pristatyti nurodytos Prekės (t. y. Sutarties vykdymo metu tokia Prekė jau yra nebegaminama arba Prekės negalima įsigyti rinkoje), Pirkėjui raštu išreiškus sutikimą, nedidinant Sutarties kainos, Pardavėjas gali pristatyti kitą prekę su sąlyga, kad nauja prekė atitiks keliamus reikalavimus, t. y. prekė turi būti lygiavertė keičiamai ir atitikti ne žemesnius nei Techninėje specifikacijoje įtvirtintus reikalavimus (negali būti blogesnių charakteristikų), ir bus pristatyta už tą pačią ar mažesnę kainą:
   2. Prekės turi būti pristatytos Pardavėjo transportu ir lėšomis pagal Pirkėjo reikalavimą ir poreikius ne vėliau kaip per 1 darbo dieną iki 15 val. po užsakymo gavimo raštu, paštu, telefonu ar elektroninėmis priemonėmis. Esant skubiems užsakymams Prekės pristatomos tą pačią dieną.Prekės turi būti pristatytos Pirkėjui adresu: Nacionalinis vėžio institutas, Santariškių g. 1, Vilnius;
   3. Tiekėjas įsipareigoja pristatyti tokį prekių kiekį, koks buvo numatytas Pirkėjo užsakyme suformuojant vieną siuntinį, bet neskaidant jo smulkiau. **Minimali užsakymo suma 30,00 eurų su PVM**.
      1. Šalys susitaria, kad Prekės pristatymo terminas ir minimali užsakymo suma yra esminė sutarties sąlyga;
      2. Pardavėjas pristatytą Prekę perduoda Pirkėjui, o Pirkėjas ją priima. Pristačius Prekę, Pirkėjas kartu su Pardavėju įsipareigoja patikrinti Prekės kokybę ir komplektiškumą bei pasirašyti Prekės perdavimo-priėmimo aktą ar sąskaitą – faktūrą, kur pažymimi trūkumai ar pažeidimai, jei tokie nustatyti.
   4. Pardavėjas įsipareigoja tiekti Pirkėjui Sutarties techninėje specifikacijoje nurodytas Prekes, Pirkėjas įsipareigoja priimti tvarkingas ir kokybiškas Prekes ir sumokėti Pardavėjui Sutartyje numatytą kainą Sutartyje numatytomis sąlygomis ir terminais.
2. **Sutarties galiojimas**
   1. Sutartis įsigalioja nuo vėliausios parašo datos (nurodytos Sutarties puslapyje su Šalių parašais) ir galioja iki visiško įsipareigojimų įvykdymo, bet ne ilgiau kaip 12 mėn. Sutartis abipusiu rašytiniu susitarimu gali būti pratęsta iki 12 mėnesių kaskart, tačiau sutarties galiojimas, atsižvelgiant į visus galimus pratęsimus, negali būti ilgesnis kaip 36 mėnesiai. Pratęsiant sutartį proporcingai pratesimo laikotarpiui gali didėti Sutarties 3.1. punkte numatyta Pradinės sutarties vertė. Susitarimai yra neatsiejama šios Sutarties dalis.
   2. Sutarties galiojimo pabaiga neturės įtakos sutarties pagrindu atsiradusioms prievolėms, kurios pagal savo prigimtį ir esmę lieka galioti ir toliau po sutarties pasibaigimo.
   3. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu įrodo, kad tai įvyko dėl neįprastų aplinkybių, kurių Šalis negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalies veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės.
   4. Pardavėjo sutartinių įsipareigojimų įvykdymo terminas gali būti pratęstas Pirkėjo ir Pardavėjo rašytiniu susitarimu, jeigu atsiranda uždelsimas, kliūčių ar trukdymų, kurių atsiradimui Pardavėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, laikotarpiui iki išnyks minėtos aplinkybės.
3. **Sutarties kaina (kainodaros taisyklės) ir mokėjimo sąlygos**
   1. Pradinės Sutarties vertė yra 12 396,70 Eur, (dvylika tūkstančių trys šimtai devyniasdešimt šeši eurai 70 ct) be PVM. PVM sudaro 2 603,30 Eur, (du tūkstančiai šeši šimtai trys eurai 30 ct). Sutarties kaina yra 15 000,00 Eur, (penkiolika tūkstančių eurų 00 ct) su PVM. **Maksimali pirkimui skirta lėšų suma yra lygi pradinės Sutarties vertei.**
   2. Sutarčiai taikoma fiksuoto įkainio kainodara. Šioje Sutartyje Pradinės Sutarties vertė yra lygi **maksimaliai pirkimui skirtai lėšų sumai be PVM** pirkimo dokumentuose ir Sutartyje nurodytų Prekių įsigijimui Tiekėjo pasiūlyme nurodytais įkainiais be PVM. Pirkėjas perka Prekes pagal poreikį Sutarties priede Nr. 1 nurodytais įkainiais, neviršijant bendros Sutarties kainos. Sutarties priede Nr. 1 atskirose eilutėse nurodytas Prekių kiekis gali būti keičiamas (didėti ar mažėti). Pirkėjas neįsipareigoja išpirkti visos Sutarties 3.1. punkte numatytos pradinės Sutarties vertės ir atsiskaito už faktiškai pristatytą Prekių kiekį.
   3. Į Sutarties kainą yra įskaičiuotos visos Pardavėjo patiriamos išlaidos ir sumokami mokesčiai. Jokios papildomos Pardavėjo išlaidos nebus apmokamos ar kompensuojamos.
   4. Prekės kaina ir pradinės Pirkimo sutarties vertė gali būti keičiami pasikeitus pridėtinės vertės mokesčio (PVM) tarifui. Naujas PVM tarifas taikomas visoms po oficialaus naujo PVM tarifo įsigaliojimo momento pristatomoms Prekėms.
   5. Prekės kainos ir Pirkimo sutarties vertės perskaičiavimas dėl kitų mokesčių pasikeitimo, bendro kainų lygio kitimo, metinės infliacijos/defliacijos:

3.5.1. jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis (duomenų šaltinis – <http://www.stat.gov.lt>, <https://osp.stat.gov.lt/statistiniu-rodikliu-analize?hash=eb3e825c-f627-4dcc-858d-7c5cf7b46bf9#/> Pagrindiniai Lietuvos Respublikos rodikliai), buvo didesnė nei 10 proc. arba mažesnė nei –10 proc. (t. y. įvyksta nurodyto procento defliacija).

3.5.2. Sutarties fiksuoti įkainiai perskaičiuojami pagal žemiau pateiktą formulę:

*, kur*

a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainiai (Eur be PVM)

k – Pagal vartotojų kainų indeksą apskaičiuotas Vartojimo Prekių kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 , (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo Prekių indeksas.

Indpradžia – laikotarpio pradžios datos (mėnesio) vartojimo Prekių indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo diena. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

3.5.3. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

3.5.4. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal Sutarties 3.5. punktą dienos).

3.6. Šalis, inicijuojanti Sutarties įkainių perskaičiavimą, informuoja kitą Šalį raštu apie pageidavimą perskaičiuoti įkainius ir pateikia įrodymus, pagrindžiančius Sutartyje nurodytų aplinkybių, suteikiančių teisę keisti Sutarties įkainius, egzistavimą.

3.7. Įkainių perskaičiavimas taikomas tik tai Paslaugų daliai, kuri Užsakovo dar nebuvo apmokėta. Už Paslaugas, suteiktas iki susitarimo dėl įkainių perskaičiavimo pasirašymo dienos, Užsakovas apmoka, taikant iki tol galiojusius Paslaugų įkainius, o už Paslaugas, užsakytas po susitarimo pasirašymo dienos, Paslaugų teikėjui bus apmokama, taikant naujus įkainius.

3.8. Įkainių perskaičiavimas įforminamas atskiru rašytiniu Šalių susitarimu, kuris tampa neatskiriama Sutarties dalimi.

3.9. Mokėjimai atliekami tokia tvarka:

3.9.1. Sąskaitos pagal sutartį išrašomos viešajai įstaigai Vilniaus universiteto ligoninei Santaros klinikoms, juridinio asmens kodas 124364561. Sąskaitoje nurodomas prekių / paslaugų gavėjas – viešosios įstaigos Vilniaus universiteto ligoninės Santaros klinikų filialas Nacionalinis vėžio centras, kodas Juridinių asmenų registre 307053706.

3.9.2. Pardavėjas finansinius dokumentus (PVM sąskaitas faktūras) teikia Pirkėjui savo sąskaita, naudodamasis sąskaitų administravimo bendrąja informacine sistema „SABIS“. Jeigu Pardavėjas nepateikia E. sąskaitos, Pirkėjas turi teisę neatlikti mokėjimo;

3.9.3. už kokybišką, techninės specifikacijos reikalavimus atitinkančią pristatytą ir priimtą Prekę Pirkėjas atsiskaitys per 30 (trisdešimt) kalendorinių dienų nuo PVM sąskaitos faktūros gavimo dienos. Pardavėjo pateikiama PVM sąskaita faktūra turi atitikti Lietuvos Respublikos pridėtinės vertės mokesčio įstatymo reikalavimus ir būti tiksli. PVM sąskaitoje faktūroje Pardavėjas privalomai turi nurodyti Sutarties numerį, atsiskaitymo terminą ir kitus privalomus rekvizitus. PVM sąskaitos faktūros privalo būti išrašomos 1 priede nurodytu firminiu prekės pavadinimu arba nurodytu jo sutrumpinimu, o kainos turi būti nurodomos su tiek skaičių po kablelio, kiek pateikiama 1 priede. Pirkėjas turi teisę sustabdyti atsiskaitymą, jeigu PVM sąskaitoje faktūroje nurodyta neteisinga kaina, nenurodytas Sutarties numeris, data ir (ar) apmokėjimo terminas, kol PVM sąskaitos faktūros netikslumai bus ištaisyti. Pirkėjas informuoja Pardavėją apie esančius netikslumus. Pardavėjas, ištaisęs netikslumus, pateikia Pirkėjui tikslią (tinkamą) PVM sąskaitą faktūrą naudodamasis sąskaitų administravimo bendrąja informacine sistema „SABIS“;

3.9.4. mokėjimai atliekami eurais;

3.9.5. apmokėjimas laikomas įvykdytu, kai pinigai patenka į Pardavėjo sąskaitą.

* 1. Prekių įkainiai per visą sutarties galiojimo laiką yra pastovūs ir negali būti keičiami, išskyrus šios Sutarties 3.4. ir 3.5. punktuose nurodytais atvejais.

1. **Šalių atsakomybė**

4.1. Neatlikus apmokėjimo nustatytais terminais, Pardavėjo pareikalavimu Pirkėjas privalo sumokėti Pardavėjui už kiekvieną uždelstą dieną 0,03 % delspinigių nuo laiku neapmokėtos sumos.

4.2. Jei Pardavėjas nepristato Prekės nustatytu terminu, Pirkėjas turi teisę skaičiuoti 0,03 % dydžio delspinigius nuo laiku nepristatytos Prekės kainos už kiekvieną termino praleidimo dieną.

* 1. Sutarties įvykdymo užtikrinimas – netesybos 10 % (dešimt procentų) Sutarties išperkamos vertės be PVM.
  2. Jei apskaičiuoti delspinigiai viršija 5 % (penkis procentus) Sutarties išperkamos vertės be PVM, Pirkėjas, prieš tai raštu įspėjęs Pardavėją:
     1. reikalauja sumokėti delspinigius ir/arba;
     2. vienašališkai nutraukia Sutartį.
  3. Jei Pardavėjas Sutarties galiojimo metu atsisako pristatyti Pirkėjui Prekę pagal Sutarties sąlygas ir dėl šios priežasties Pirkėjas priverstas nutraukti Sutartį, Pardavėjas moka Pirkėjui netesybas 10 % (dešimt procentų) Sutarties išperkamos vertės be PVM.
  4. Netinkamu prisiimtų įsipareigojimų vykdymu ir atitinkamai esminiu Sutarties pažeidimu, suteikiančiu Pirkėjuiteisę savo pasirinkimu taikyti šios Sutarties sąlygose numatytus veiksmus, įskaitant vienašalį Sutarties nutraukimą, yra laikoma:
     1. kai parduota Prekė neatitinka Sutartyje ir viešojo pirkimo konkurso sąlygose nustatytų kokybės reikalavimų ir jos trūkumų neįmanoma pašalinti per protingą ir Pirkėjui priimtiną terminą;
     2. jei paaiškėja, kad Pardavėjas apie Prekės kokybės ir/arba asortimento atitiktį Pirkėjo nustatytiems reikalavimams pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     3. kai Pardavėjas nurodytu terminu Prekės nepristatė arba visai nutraukė Prekės pardavimą;
     4. LR Viešųjų pirkimų įstatymo 90 str. 1 d. nurodytos aplinkybės;
     5. jei Pardavėjas nepaisydamas raštiško Pirkėjo įspėjimo, vengia vykdyti Sutartimi prisiimtas pareigas ir nereaguoja į Pirkėjo priminimus ir įspėjimus apie Sutarties sąlygų vykdymo būtinumą.
  5. Pirkėjas turi teisę vienašališkai nutraukti pirkimo sutartį, prieš 10 (dešimt) dienų raštu pranešęs apie tai Pardavėjui, jeigu Pardavėjas netinkamai vykdo savo įsipareigojimų arba vykdo juos kitomis sąlygomis, negu buvo numatyta sutartyje.
  6. Jeigu Pirkėjas nutraukia Sutartį joje numatytais pagrindais, Pirkėjas, raštu įspėjęs Pardavėją, gali reikalauti iš Pardavėjo sumokėti netesybas, 10 % (dešimt procentų) Sutarties išperkamos vertės be PVM ir atlyginti tiesioginius nuostolius, susijusius su Sutarties nutraukimu. Pirkėjui pareiškus reikalavimą atlyginti patirtus nuostolius, netesybų suma įskaitoma į nuostolių atlyginimą.
  7. Pardavėjas turi teisę vienašališkai nutraukti Sutartį įspėjęs Pirkėją prieš 30 dienų, jeigu Pirkėjas daugiau kaip du kartus laiku nesumokėjo už Prekes, kai jos buvo perduotos nustatytais terminais.
  8. Sutarties pagrindu Šalies privalomos mokėti netesybos turi būti sumokėtos per 10 (dešimt) dienų nuo joms apmokėti išrašytos sąskaitos faktūros ar kito dokumento, kuriame pateikiamas reikalavimas sumokėti netesybas, pateikimo kitai Šaliai dienos. Šios Sutarties pagrindu Šalies privalomi atlyginti nuostoliai turi būti apmokėti per 10 (dešimt) dienų nuo rašytinės pretenzijos gavimo dienos.
  9. Delspinigių sumokėjimas neatleidžia Šalies nuo Sutarties nuostatų tinkamo vykdymo.

1. **Susirašinėjimas**
   1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), toliau nurodytais adresais, ar kitais adresais, kuriuos nurodė Šalys:
      1. Pirkėjo vadovo paskirti asmenys, atsakingi už Sutarties ir pakeitimų paskelbimą pagal LR Viešųjų pirkimų įstatymo 86 straipsnio 9 dalies nuostatas: Viešųjų pirkimų skyriaus vyriausiasis specialistas Liutauras Barila;
      2. Šalių paskirti asmenys, atsakingi už Sutarties vykdymą:

|  |  |  |
| --- | --- | --- |
|  | **Pirkėjo atstovai** | **Pardavėjo atstovai** |
| Pareigos, vardas, pavardė, telefonas, el. paštas |  |  |

* + 1. Pardavėjo ir Pirkėjo vienas kitam siunčiami pranešimai turi būti raštiški ir siunčiami šios sutarties 5.1.2 punkte ir 12 skyriuje nurodytais adresais.
  1. Jei pasikeičia Šalies adresas ir (ar) kiti duomenys, Šalis turi informuoti kitą Šalį apie tai pranešdama ne vėliau, kaip per 2 (dvi) darbo dienas. Jei Šaliai nepavyksta laikytis šių reikalavimų, ji neturi teisės į pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

1. **Pardavėjo teisė pasitelkti trečiuosius asmenis (subtiekimas)**
   1. Pardavėjas sutartinių įsipareigojimų vykdymui pasitelkia šiuos subtiekėjus [\_ \_], (nurodoma tuo metu žinomų subtiekėjų pavadinimus, kontaktinius duomenis ir jų atstovus). Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   2. Pardavėjas gali keisti Sutarties priede nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo raštišką sutikimą.
   3. Pardavėjas privalo užtikrinti, kad Sutarties sudarymo momentu ir visą jos galiojimo laikotarpį Sutartį vykdantys subtiekėjai turėtų reikiamą kvalifikaciją ir patirtį, būtiną tinkamam Sutarties vykdymui. Už subtiekėjų tiekiamos Prekės kokybę Pirkėjui atsako Pardavėjas.
   4. Subtiekėjams pageidaujant, Pirkėjas su jais atsiskaitys tiesiogiai. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Pirkėją. Tokiu atveju su Pirkėju, Pardavėju ir subtiekėju bus sudaromas trišalis susitarimas, kuriame pateikiama tiesioginio atsiskaitymo su subtiekėju tvarka, įskaitant Pardavėjo teisę prieštarauti nepagrįstiems mokėjimams. Trišalio susitarimo dėl tiesioginio atsiskaitymo su subtiekėju pasirašymas nekeičia Pardavėjo atsakomybės dėl Sutarties įvykdymo.
2. **Nenugalimos jėgos aplinkybės *(force majeure)***
   1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat turi pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
3. **Sutarties pakeitimai**

8.1. Sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurių keitimas numatytas sutartyje ir/ar galimas vadovaujantis LR Viešųjų pirkimų įstatymo nuostatomis. Sutarties sąlygų keitimu nėra laikomi techninio pobūdžio pirkimo sutarties pakeitimai (pavyzdžiui, Šalių rekvizitai, klaidos) bei atskirų sutarties vykdymo sąlygų koregavimas sutartyje numatytomis aplinkybėmis. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalių valia keisti sutartį turi būti įforminama papildomu susitarimu prie sutarties, pasirašomu abiejų Šalių, kuris tampa neatskiriama sutarties dalimi. Šalių nesutarimo atveju sprendimo teisė priklauso Pirkėjui.

1. **Ginčų nagrinėjimo tvarka**
   1. Sutarties šalys visus ginčus stengiasi išspręsti derybomis. Kilus ginčui, sutarties šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 kalendorinių dienų. Ginčas turi būti išspręstas per ne ilgesnį nei 60 kalendorinių dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, kreiptis į teismą. Visi ginčai, kylantys dėl šios sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka teisme pagal Pirkėjo buveinės vietą.
2. **Kitos nuostatos**
   1. Šalys, vykdydamos Sutartį, įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos 2 apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (žaliasis pirkimas).
   2. Pardavėjopateiktas pasiūlymas pirkime ir kiti pirkimo dokumentai yra laikomi neatskiriama šios Sutarties dalimi ir gali būti naudojami aiškinant Sutarties sąlygas.
   3. Sutarties vykdymo metu Pardavėjo gauta informacija ir dokumentai yra konfidencialūs.
   4. Ši Sutartis pasirašoma kvalifikuotais elektroniniais parašais.
   5. Šalys patvirtina, kad Sutartį perskaitė, suprato jos turinį ir pasekmes, ir priėmė ją kaip atitinkančią jų tikslus.
   6. Sutarties priedai:
      1. 1 priedas Techninė specifikacija;
      2. 2 priedas Pardavėjo pasiūlymas.
3. **Šalių rekvizitai ir parašai**

|  |  |
| --- | --- |
| **PIRKĖJAS** | **PARDAVĖJAS** |
| Viešosios įstaigos Vilniaus universiteto ligoninės Santaros klinikų, juridinio asmens kodas 124364561,  filialas **Nacionalinis vėžio centras**,  kodas Juridinių asmenų registre 307053706  Santariškių g. 1, LT-08406 Vilnius  PVM kodas: LT243645610  A. s. LT58 7300 0101 9128 2624 | **Pavadinimas** |
| Direktorius  Valdas Pečeliūnas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | Pareigos,  Vardas Pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |

1 priedas prie 2025-\_\_\_-\_\_\_ pirkimo–pardavimo sutarties Nr. \_\_\_\_\_\_\_\_\_

**TECHNINĖ SPECIFIKACIJA**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pirkimo objektas** | **Mat. vnt.** | **Preliminarus kiekis per 12 mėn.** | **Vnt. kaina (Eur be PVM)** | **Vnt. kaina (Eur su PVM)** |
| *1* | *2* | *3* | *4* | *5* | *6* |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |

**Nenumatytoms prekėms (bendra vertė ne daugiau kaip už 1 239,67 eurų be PVM) tiekėjo taikoma nuolaida \_\_\_\_\_\_\_\_\_\_\_\_\_\_\_\_procentais %**

|  |  |
| --- | --- |
| **PIRKĖJAS**  **Nacionalinis vėžio centras**  Direktorius  Valdas Pečeliūnas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (data) | **PARDAVĖJAS**  **Pavadinimas**  Pareigos,  Vardas Pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (data) |