**VILNIAUS UNIVERSITETO LIGONINĖS**

**SANTAROS KLINIKŲ FILIALAS**

**NACIONALINIS VĖŽIO CENTRAS**

PATVIRTINTA

Perkančiosios organizacijos

Viešųjų pirkimų komisijos

2025-03-18 Nr. V31-38

**VIEŠOJO PIRKIMO SKELBIAMOS APKLAUSOS BŪDU**

**„SANTECHNIKOS PREKIŲ PIRKIMAS“**

**PIRKIMO SĄLYGOS**

2025-03-18 Nr. V30-16

Vilnius

Viešosios įstaigos Vilniaus universiteto ligoninės Santaros klinikų, juridinio asmens kodas 124364561, filialas Nacionalinis vėžio centras, kodas Juridinių asmenų registre 307053706 (toliau – NVC), Santariškių g. 1, LT-08406 Vilnius, vykdydamas mažos vertės viešąjį pirkimą skelbiamos apklausos būdu, planuoja įsigyti santechnikos prekes.

1. Pirkimas vykdomas vadovaujantis 2017-06-28 Viešųjų pirkimų tarnybos direktoriaus įsakymu Nr. 1S-97 patvirtintu Mažos vertės pirkimų tvarkos aprašu, LR Viešųjų pirkimų įstatymu, LR Civiliniu kodeksu, kitais viešuosius pirkimus reglamentuojančiais teisės aktais bei šiais pirkimo dokumentais.

2. Tiesioginį ryšį su tiekėjais palaiko:

1) pirkimo procedūrų klausimais - Viešųjų pirkimų skyriaus vyriausioji specialistė Brigita Markevičienė, tel. +370 5 219 0934, el. p. brigita.markeviciene@nvc.santa.lt;

2) techniniais klausimais - Infrastruktūros ir ūkio skyriaus vyriausiasis koordinatorius infrastruktūros ir ūkio reikalams Kazimir Savlan, tel.: +370 5 278 6707, +370 68877297, el. p. kazimir.savlan@nvc.santa.lt.

3. Pirkimo objektas – santechnikos prekių pirkimas.

4. Maksimali lėšų suma 12 mėn. laikotarpiui yra **15 000,00 Eur (penkiolika tūkstančių eurų 00 ct) su PVM**.

5. Šis pirkimas į dalis neskaidomas.

6. Perkamų prekių pavadinimai, techniniai reikalavimai, parametrai ir kiekis nurodyti šių pirkimo sąlygų 1 priede „Techninė specifikacija“. Šiame priede nurodytas kiekis yra preliminarus - prekės bus perkamos pagal Perkančiosios organizacijos poreikį. Perkančioji organizacija neįsipareigoja išpirkti viso nurodyto prekių kiekio.

7. Sutarties sąlygos ir įsipareigojimai pateikiami pirkimo sąlygų 3 priede „Pirkimo - pardavimo sutarties projektas“.

8. Prekės turi būti pristatytos tiekėjo transportu ir lėšomis pagal NVC reikalavimą ir poreikius ne vėliau kaip per 1 darbo dieną iki 15 val. po užsakymo gavimo telefonu ar elektroninėmis priemonėmis. Esant skubiems užsakymams Prekės pristatomos tą pačią dieną. Prekės turi būti pristatytos NVC adresu: Nacionalinis vėžio centras, Santariškių g. 1, Vilnius.

9. Pašalinimo pagrindų reikalavimai pirkime netaikomi.

10. Kvalifikaciniai reikalavimai, taip pat kokybės vadybos sistemos ir (arba) aplinkos apsaugos vadybos sistemos standartai netaikomi.

11. Vykdomas žaliasis pirkimas, kadangi pirkimo objektas yra Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4 punkte nurodytame sąraše ir atitinka visus minimalius aplinkos apsaugos kriterijus.

12. Pasiūlymas turi galioti ne trumpiau kaip 3 mėnesius nuo galutinio pasiūlymų pateikimo termino.

13. Pasiūlymo galiojimo užtikrinimas nereikalaujamas.

14. Perkančioji organizacija atsako į CVP IS priemonėmis pateiktą prašymą dėl pirkimo dokumentų patikslinimo, paaiškinimo, jei prašymas yra pateiktas ne vėliau kaip likus 2 kalendorinėms dienoms iki pasiūlymų pateikimo termino pabaigos.

15. Tiekėjo prašymu papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 1 darbo dienai iki pasiūlymų pateikimo termino pabaigos, jei jų paprašyta laiku.

16. Tiekėjo pateiktas pasiūlymas yra atmetamas, jeigu yra bent viena iš šių sąlygų:

16.1. pasiūlymas neatitinka kvietime patvirtinti susidomėjimą ir pirkimo dokumentuose nustatytų reikalavimų, sąlygų ir kriterijų;

16.2. tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta Viešųjų pirkimų įstatymo 45 straipsnio 3 dalyje;

16.3. perkančiajai organizacijai pasiūlyta kaina yra per didelė ir nepriimtina, kaip nustatyta Viešųjų pirkimų įstatymo 45 straipsnio 1 dalies 5 punkte;

16.4. pasiūlyme nurodyta neįprastai maža kaina ir tiekėjas nepateikia tinkamų pasiūlytos neįprastai mažos kainos pagrįstumo įrodymų.

16.5. pasiūlyme nurodyta atskirų prekių nepagrįstai maža kaina ir tiekėjas nepateikia tinkamų pasiūlytos nepagrįstai mažos kainos pagrįstumo įrodymų.

17. Perkančioji organizacija ekonomiškai naudingiausią pasiūlymą išrenka pagal mažiausią pasiūlymo kainą.

18. Į prekės kainą turi būti įtrauktos tiekėjų siūlomos nuolaidos, visi mokesčiai ir visos tiekėjo išlaidos, susijusios su prekės pristatymu ir e. sąskaitų pateikimu.

19. **Pasiūlymas pateikiamas užpildant pirkimo sąlygų 1 priedą „Techninė specifikacija“ ir 2 priedą „Pasiūlymo forma“**.

20. Perkančioji organizacija nereikalauja pateikti prekių pavyzdžių.

21. Elektroninis aukcionas pirkime nebus rengiamas.

22. Sutarčiai bus taikoma fiksuoto įkainio kainodara.

23. Perkančioji organizacija neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.

24. Perkančioji organizacija rengti susitikimo su tiekėjais nenumato.

25. Pirkimas vykdomas elektroniniu būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu https://viesiejipirkimai.lt/. Susipažinimo su pasiūlymais procedūroje tiekėjai ar jų įgalioti atstovai nedalyvauja.

26. Kviečiame pasiūlymą pateikti iki skelbime nurodyto termino pagal 2 priede pateiktą formą. Pasiūlymą reikia pateikti iki pasiūlymų pateikimo termino pabaigos, nurodytos CVP IS. Su pasiūlymais susipažįstama CVP IS nurodytu laiku, adresu Santariškių g. 1, Vilnius, A12 kab. LR Viešųjų pirkimų įstatymo 44 straipsnio nustatyta tvarka.

27. Perkančioji organizacija reikalauja, kad pasiūlymas būtų pasirašytas kvalifikuotu elektroniniu parašu. Elektroninis parašas turi atitikti LR Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus.

PRIDEDAMA:

1 priedas „Techninė specifikacija“;

2 priedas „Pasiūlymo forma“;

3 priedas „Pirkimo - pardavimo sutarties projektas“.